ગુરુની વાતને આજ્ઞા માનીને ત્યારે તો મોતીભાઈએ વધાવી લીધી પણ હકીકતમાં તેમને સપને પણ એ ખ્યાલ ન હતો કે શાંતિલાલ એક દિવસ પહેરેલાં કપડે ઘરનો ત્યાગ કરીને સંન્યાસી જીવન અપનાવી લેશે. સમય વીતતો ગયો ને શાંતિલાલ પા પા પગલી કરતાં કરતાં ચાલવા લાગ્યા હતા. સમજણા થતાંની સાથે શાંતિલાલ ભણવાની સાથે ભગવાન ભક્તિમાં પણ એટલો જ રસ દાખવતા. શાંતિલાલના શર્ટમાં બટન હોય કે ન હોય પણ ગળામાં કંઠી અને ભાલમાં તિલક અવશ્ય હોય.